armvectores/hy_wikipedia_2023 huggingface dataset:
Իվանովկա (գյուղ, Մալինի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Իվանովկա գյուղում բնակվում էր 339 մարդ։ Բնակավայրը զբաղեցնում է 3018 կմ² տարածք։ Բնակչության խտությունը կազմում էր 112,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամո Սարգսյան (մանկավարժ)

Կամո Մնացականի Սարգսյան (1922, Թիֆլիս, Վրացական ԽՍՀ), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1944):


== Կենսագրություն ==
Կամո Սարգսյանը ծնվել է 1922 թվականին, Թբիլիսի քաղաքում։ Հետագայում տեղափոխվել է Ապարանի շրջանի Արագած գյուղը։ Միջնակարգ դպրոցն ավարտել է 1940 թվականին և անցել ուսուցչական աշխատանքի։ 1941 թվականի դեկտեմբերին մեկնել է բանակ և ծառայել մինչև 1946 թվականը։ 
Սարգսյանը 89-րդ հայկական դիվիզիայի 390-րդ գնդում եղել է հակատանկային նշանառու, երբ դիվիզիան ազատագրել է Մոզդոկ և Մալգոբեկ քաղաքները։ 1943 թվականի հունվարին ծառայել է 157-րդ հատուկ հրաձգային բրիգադում որպես հակատանկային հրանոթի հաշվարկի նշանառու։ 1943 թվականի մայիսին, երբ կռվել է Կրասնոդարի արվարձաններում, վիրավորվել է և բուժվելուց հետո, հուլիսին, նշանակվել 107-րդ սևծովյան դեսանտային հատուկ հրաձգային բրիգադում՝ 76 միլիմետրանոց հրանոթի հրամանատար։ Բրիգադի շարքերում դեսանտ է իջել Մալայա զեմլյայում, մասնակցել Նովոռոսիյսկի ազատագրմանը, ծառայել 117-րդ հրաձգային դիվիզիայի 119-րդ հակատանկային դիվիզիոնում։ Նրանց զորամասը Թամանի թերակղզին ազատագրելուց հետո տեղափոխվել է 1-ին Ուկրաինական ռազմաճակատ, կռվել Կիևի ուղղությամբ։ 1944 թվականին Սարգսյանը պարգևատրվել է «Մարտական ծառայությունների համար» մեդալով։ Նրանց զորամասը ազատագրել է Տերնոպոլ, Բրոդի քաղաքները և մտել է Լեհաստան։ Շարունակելով հարձակողական մարտերը, 117-րդ գվարդիական դիվիզիան ազատագրել է Պերեմիշելը։ 1944 թվականին ընդունվել է կոմունիստական կուսակցության շարքերը։ 1944 թվականի օգոստոսին դիվիզիան մարտերով անցել է Վիսլա գետը և գրավել Սանդոմիրյան պլացդարմը։ 1945 թվականի փետրվարին Վրոցլավ քաղաքի հյուսիս-արևմտյան շրջանում թշնամու պաշտպանությունը ճեղքելու և Օդերի անցման ժամանակ արժանացել է Հայրենական պատերազմի առաջին աստիճանի շքանշանի։ 1945 թվականի փետրվարին ավագ սերժանտ Սարգսյանը մասնակցել է գերմանական Շպրոտաու և Զարաու քաղաքների գրավմանը, իսկ ապրիլի 19-ին Նեյսե գետի անցմանը, որի ժամանակ վիրավորվել է, բայց մնացել է շարքերում։ Մայիսի 2-ին, Բեռլինից հարավ-արևմուտք ֆաշիստական զորախմբի ջախջախումն ավարտելուց հետո նրանց զորամասը շարժվել է դեպի Չեխոսլովակիա։ Սարգսյանը հաղթանակը տոնել է Պրագայում։
1946 թվականին զորացրվել է և անցել մանկավարժական աշխատանքի։ Ուսուցիչ է աշխատել Ապարանի շրջանի Արագածի միջնակարգ դպրոցում։


== Պարգևներ ==
«Մարտական ծառայությունների համար» մեդալ
Հայրենական պատերազմի առաջին աստիճանի շքանշան


== Ծանոթագրություններ ==
Էյսակու Սատո

Էյսակու Սատո (ճապ.՝ 佐藤 榮作, մարտի 27, 1901(1901-03-27)[…], Թաբուսե - հունիսի 3, 1975(1975-06-03)[…], Տոկիո, Ճապոնիա), ճապոնացի քաղաքական գործիչ, Ճապոնիայի վարչապետը 1964-1972 թվականներին։
1949-1964 թվականներին զբաղեցրել է (ընդհատումներով) նախարարական տարբեր պաշտոններ։ 1953-1954 թվականներին եղել է լիբերալ կուսակցության գլխավոր քարտուղարը։ 1964-1972 թվականներին եղել է Ճապոնիայի վարչապետը և կառավարող լիբերալ-դեմոկրատական կուսակցության նախագահ։ Արտաքին քաղաքականության մեջ կողմնորոշվել է դեպի ԱՄՆ-ը և նրա դաշնակիցները։ Սատոի կառավարության օրոք նորմալացել են Ճապոնիայի և Հարավային Կորեայի հարաբերությունները, կնքվել է համաձայնագիր ԱՄՆ-ի հետ, որով ԱՄՆ-ը 1972 թվականին Ռյուկյու կղզիները վերադարձրեց Ճապոնիային։ 


== Ծանոթագրություններ ==
Կուշևերա

Ստորին Պիցա (ռուս.՝ Кушевера), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Եգ գետի աջ ափին՝ 7 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027944
Հիդրոլոգիական ուսումնասիրությունների կոդը - 103002794
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոգդան Միլգաուզենի տուն

Բոգդան Միլգաուզենի տուն (ռուս.՝ Дом Богдана Мильгаузена), շենք-տեսարժանություն Մոսկվայում (Ռուսաստան)։
Հասցեն` Մոսկվա, Տագանսկի շրջան, Կենտրոնական վարչական շրջան, Գոնչարնայա փողոց, տուն 2։
Շենքը պահպանվում է որպես Ռուսաստանի մշակութային ժառանգության օբյեկտ (գրանցման համար` 7735707000)։ Շենքը նաև Մոսկվայի մշակութային ժառանգության օբյեկտ է (գրանցման համար` 2955744)


== Պատմություն ==
Շենքը կառուցվել է XVIII դարի վերջին - XIX դարի սկզբին` նախապետրոսյան ապարանքի տեղում։ Պատմաբան Տիմոֆեյ Նիկոլաևիչ Գրանովսկու աները` բժիշկ Բոգդան Կառլովիչ Միլգաուզենը, այդ տան սեփականատերն էր XIX դարի սկզբին։
Գոնչարնայա փողոցը, որտեղ կանգնած է Բոգդան Միլգաուզենի տունը, 1922-1992 թվականներին կոչվել է Վոլոդարսկու փողոց, մինչև 1918 թվականն ընդգրկում էր նաև Շվիվայա գորկա փողոցը։


== Ճարտարապետություն ==
Գմբեթային ռոտոնդայով անկյունային շենքն ունի XIX դարի կլասիցիզմին բնորոշ հատկանիշներ։ Տեղանքի ռելիեֆի պատճառով շենքն ունի կիսանկուղային հարկ, ինչը տեսողականորեն մեծացնում է ռոտոնդայի բարձրությունը։ Ռոտոնդայի պատերը մշակված են որմնասյուներով։ Ռոտոնդայի պատուհանները բարձր են, երկրորդ հարկում` ձգված համամասնություններով, իսկ երրորդ հարկում` փոքր քառակուսի։ Շենքի հիմնական ծավալի երրորդ հարկում կան ռոտոնդան եզրակալող եռամաս պատուհաններով հարթ կիսաշրջանաձև խորշեր։


== Ծանոթագրություններ ==


== Արտաքին հղումներ ==
Страница в реестре объектов культурного наследия Archived 2017-03-16 at the Wayback Machine..
Թունջելի

Թունջելի (թուրքերեն՝ Tunceli, քրդ.՝  Dersim, զազակի՝ Desim), Թունջելիի հին անվանումը՝ զազակի՝ Mamekiye), քաղաք Թուրքիայում, Թունջելիի մարզկենտրոն։ Տեղակայված է Փոքր Ասիայի արևելյան հատվածում։ Թունջելիի նախկին անվանումը եղել է Մամիկի (հայերեն Մամիկոն բառից), այնուհետև Քալան։


== Աշխարհագրություն ==
Թունջելին տեղակայված է Մունզուր և Փյուլումլուր գետերի միախառնումից դեպի հյուսիս։ Քաղաքը կառուցվել է Մունզուրի դաշտում, որը հայտնի է իր բնության հրաշալիքներով։ Քաղաքը շրջափակված է բարձր լեռներով։ 2011 թվականի տվյալներով քաղաքի բնակչությունը կազմում է 32 815 մարդ։ Թունջելիի մարզը Թուրքիայի ամենաքիչ բնակեցված մարզերից է։


== Պատմություն ==
Օսմանյան կայսրության ժամանակաշրջանում Թունջելին (այն ժամանակ կոչվել է Քալան) եղել է Դերսիմի գավառի մի մասը։ 1847 թվականին Դերսիմը դարձել է սանջաք։ Վերջինս վարչական պատմական միավոր, որը ավելի փոքր էր, քան գավառը։ Սանջաքի կենտրոնը եղել է Խոզաթ գյուղաքաղաքը։ Հանրապետության ժամանակաշրջանում Թունջելիի մարզը ձևավորվել է 1935 թվականին։ 1946 թվականին Քալանը վերանվանվել է Թունջելի և դարձել մարզկենտրոն։


== Տնտեսություն ==
Բնակչությունը հիմնականում զբաղվում է անասնապահությամբ։ Ցորենը հիմնական գյուղատնտեսական արտադրանքն է, որով զբաղվում են շրջանում։ Շրջանը հարուստ է նաև քրոմե աղով և մարմարով։ Սակայն հիմնականում արտադրվում է միայն աղ։ Գործում են քիչ քանակությամբ գործարաններ, որոնք թողարկում են գյուղատնտեսական արտադրանք։


== Ծանոթագրություններ ==
Trail of Tears (ալբոմ)

Trail of Tears, ամերիկացի երգիչ Բիլ Ռեյ Սայրուսի չորրորդ ստուդիական ալբոմը, թողարկված 1996 թվականի հունվարի 1-ին, Mercury Records լեյբլով։
Ալբոմը հայտնվել է 125-րդ տեղում ԱՄՆ-ի Billboard 200 չարթում և 20-րդ տեղում ԱՄՆ-ի Top Country Albums չարթում։


== Երգացանկ ==


== Չարթեր ==


=== Ալբոմներ ===


=== Սինգլեր ===


== Ծանոթագրություններ ==
Նովա Բանդեյրանտիս

Նովա Բանդեյրանտիս (պորտ.՝ Nova Bandeirantes), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսային մարզում։ Մտնում է Ալտա Ֆլորեստայի գավառի կազմի մեջ։ Բնակչությունը կազմում է 3251 մարդ՝ 2006 թվականի տվյալներով։ Գրավում է 9 531,206 կմ² տարածք։ Բնակչության խտությունը՝ 1,0 մարդ/կմ²։


== Պատմություն ==
Քաղաքը հիմնադրվել է 1982 թվականի օգոստոսի 11-ին։


== Վիճակագրություն ==
Համախառն ներքին արտադրանքը կազմել է 45.541.194,00 (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմել է 5.362,20 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,702 (տվյալները ՄԱԿ-ի զարգացման ծրագրի)։


== Ծանոթագրություններ ==
Լեբյաժյա (Պոդրեզչիխայի վտակ)

Անվան այլ կիրառումների համար տե՛ս՝ Լեբյաժյա (այլ կիրառումներ)Լեբյաժյա (ռուս.՝ Лебяжья (приток Подрезчихи)), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չեդ Յու գետի ձախ ափից 35 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300212111100030368
Կոդը ըստ հիդրոլոգիական հետազոտության (ՌԴ) — 111103036
Ավազանի կոդը — 10.01.03.002
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Կազաչինսկի շրջան

Կազաչինսկի շրջան (ռուս.՝ Казачинский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Կազաչինսկոե։


== Աշխարհագրություն ==
Շրջանի տարածքի մակերեսը կազմում է 5755 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11218 մարդ։ Բնակչության խտությունը կազմում էր 1,95 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կասիմբա դի Արեյա

Կասիմբա դի Արեյա (պորտ.՝ Cacimba de Areia), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պատուսի գավառի կազմի մեջ։ Բնակչությունը կազմում է 3804 մարդ՝ 2006 թվականի տվյալներով։ Գրավում է 233,037 կմ2 տարածք։ Բնակչության խտությունը՝ 16,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 7.435.667,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.933,35 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,581 (տվյալները՝ ՄԱԿ-ի զարգացման ծրագրի)։
Լա Սերպան

Լա Սերպան (ֆր.՝ La Serpent), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 77 մարդ, բնակչության խտությունը` 8.03 մարդ/կմ²։ Բնակավայրը զբաղեցնում է 9.59 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 155 կմ հարավ-արևմուտք, Կարկասոն քաղաքից` 31 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 50 աշխատունակ (15-64 տարեկան)  բնակիչ, որոնցից ակտիվ էին 31-ը, իսկ ոչ ակտիվները` 19։ Ակտիվության ցուցանիշը կազմում է 62,0 %։ 31 աշխատունակ մարդկանցից աշխատել է 25 անձ (15 տղամարդ և 10 կին)։ Գործազուրկ են եղել 6 անձ (4 տղամարդ և 2 կին)։ 19 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջորդան Այու

Ջորդան Պիեր Այու (ֆր.՝ Jordan Pierre Ayew, սեպտեմբերի 11, 1991(1991-09-11), Մարսել), գանացի ֆուտբոլիստ, հարձակվող։ Հանդես է գալիս անգլիական «Սուոնսի Սիթի»-ի և Գանայի ազգային հավաքականի կազմում։
Ջորդանը Անդրե Այուի եղբայրն է, ով նույնպես հանդես է գալիս «Սուոնսի Սիթի»-ի կազմում։


== Ակումբային կարիերա ==


=== «Օլիմպիկ Մարսել» ===
2006 թվականին Ջորդան Այուն միացել է «Օլիմպիկ Մարսել»-ին։ 2009 թվականին նա թիմի հետ կնքել է 3 տարվա պայմանագիր։
Թիմի կազմում իր նորամուտը ֆուտբոլիստը նշել է 2009 թվականի դեկտեմբերի 16-ին՝ «Լորյան»-ի դեմ խաղում։ Հանդիպումն ավարտվել է 2-1 հաշվով՝ «Մարսել»-ի հաղթանակով։ «Օլիմպիկ»-ի կազմում Այուն իր առաջին գոլը խփել է 2011 թվականի ապրիլի 27-ին՝ «Նիցա»-ի դեմ խաղում։ Այդ խաղում իր ավագ եղբայր Անդրե Այուն դարձել է հեթ-տրիկի հեղինակ։
2014 թվականի հունվարի 6-ին Ջորդան Այուն վարձավճարով տեղափոխվել է «Սոշո»։ Թիմի կազմում հանդես է եկել մինչև մրցաշրջանի ավարտը։


=== «Լորյան» ===
2014 թվականի հուլիսի 28-ին Ջորդան Այուն տեղափոխվել է «Լորյան»։ Տրանսֆերն արժեցել է 5 միլիոն եվրո։ Նա թիմի կազմում մասնակցել է 31 խաղի և դարձել է 12 գոլի հեղինակ։


=== «Աստոն Վիլա» ===
2015 թվականի հուլիսի 27-ին Այուն տեղափոխվել է Պրեմիեր Լիգան ներկայացնող «Աստոն Վիլա».: Տրանսֆերն արժեցել է 8 միլիոն եվրո, իսկ ֆուտբոլիթստը թիմի հետ կնքել է 5 տարվա պայմանագիր։
Անգլիական թիմի կազմում Այուն իր առաջին գոլը խփել է 2015 թվականի հոկտեմբերի 24-ին՝ «Սուոնսի Սիթի»-ի դեմ խաղում, 62-րդ րոպեին։


=== «Սուոնսի Սիթի» ===
2017 թվականի հունվարի 31-ին ջորդան Այուն միացել է «Սուոնսի Սիթի»-ին։ Նրա տրանսֆերն արժեցել է 5 միլիոն եվրո և Նիլ Թեյլորի տրանսֆերը։


== Միջազգային կարիերա ==
Գանայի ազգային հավաքականի կազմում Ջորդան Այուն իր առաջին հանդիպումն անցկացրել է 2010 թվականի սեպտեմբերի 5-ին՝ մասնակցելով Էսվատինիի հավաքականի դեմ խաղին։ Նա իր առաջին միջազգային գոլերը խփել է 2012 թվականի հունիսի 1-ին՝ Լեսոթոյի հավաքականի դեմ խաղում։
ւ


== Ձեռքբերումներ ==
ֆրանսիայի չեմպիոն - 2010
Ֆրանսիայի լիգայի գավաթակիր - 2010, 2011, 2012
Ֆրանսիայի սուպերգավաթակիր - 2010, 2011


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Ֆուտբոլիստի էջը soccerway.com կայքում(անգլ.)
Ճստիկ-պստիկը

Ճստիկ-Պստիկը, բելառուսական ժողովրդական հեքիաթ։


== Սյուժե ==
Հեքիաթը պատմում է մի մարդ ու կնոջ մասին, ովքեր ունենում են մի տղա, որը շատ փոքրիկ էր։ Այդ պատճառով էլ նրան ասում էին ճստիկ-պստիկ։ Նա այնքան փոքրիկ էր, որ գլխին դրված գլխարկի տակից ոչինչ չէր երևում։ Մի անգամ հայրը գնում է դաշտը վարելու։ Մորն էլ խնդրում է, որ ճաշ պատրաստի և տանի նրա համար։ Մայրը պատրաստում է, և որդուն ասում, որ եթե նա մեծ լիներ, իր փոխարեն նա կգնար։ Տղան ասում է, որ կարող է տանել։ Մայրը մի կերպ համաձայնվում է, և ճաշը տալիս է, որպեսզի տանի։ Ճստիկ-պստիկը վերցնում է ճաշը, դնում է հոր ոտնամանի մեջ, ինքն էլ նստում մեջը, և երգելով գնում է։ Ճստիկ-պստիկը հասնում է հոր մոտ, հայրը նստում է ճաշի, իսկ նա խնդրում է հորը, որպեսզի իրեն դնի արորի վրա, ինքը վարի։ Հայրը շատ է զարմանում, բայց ստիպված դնում է արորին։ Ճստիկ-պստիկը սկսում է վարել և հանդիպում է մի Պանի։ Այդ Պանը նրա հորը խնդրում նրան ծախել։ Հայրը ասում է, որ նա իր որդին է, ինչպե՞ս վաճառի։ Տղան էլ չի հասկանում և թռվռում էր հոր վրա, և խնդրում, որ ծախի նրան։ Պանը ասում է, որ շատ փող կտա։ Ճստիկը, որ լսում է փողի անունը, ցատկում է հոր ականջին, և ասում է, որ թող մի բուռ ոսկով իրեն ծախի, ինքը մի կերպ կփախչի։ Ճստիկ-պստիկին դնում է գրպանում և ճանապարհ են ընկնում։ Պանը շատ է ուրախանում, և մտածում է, որ իրենց պաներից ոչ ոք չի ունենա նրա նման։ Ճստիկը դանդաղ սահում է պանի գրպանից, բայց պանը չի նկատում։ Տղան ճանապարհը կորցնում է և չի կարողանում գնալ տուն։ Մութն ընկնում է, և նա նստում է մի եղևնու տակ ու լաց է լինում։ Գայլը լսում է նրա ձայնը և գնում է նրան կուլ է տալիս։ Ճստիկ-պստիկը խնդրում է գայլին, որպեսզի նրան տանի իրենց տուն։ Գայլը չի համաձայնվում, և գնում է ոչխար բռնելու։ Ճստիկը բղավում է հովիվներին, նրանք գալիս են, որ նրան սպանեն, նա մի կերպ փախչում է, և ճստիկին խնդրում է դուրս գալ, բայց նա ասում է, որ իրեն տանի տուն։ Գայլը համաձայնվում է, և տանում է տուն։ Պստիկը պահանջում է, որ գայլն իրեն բան տանի, հետո` մարագ։ Այնտեղից էլ տղան կանչում է հորը, հայրը գայլին սպանում է, մորթով մոր համար փափուկ մուշտակ են պատրաստում։


== Կերպարներ ==
Ճստիկ-պստիկ
Հայր
Մայր
Պան
Գայլ


== Արտաքին հղումներ ==
«ՃՍՏԻԿ-ՊՍՏԻԿ - ՄԱՆԿԱԿԱՆ ԱՇԽԱՐՀ» Archived 2017-09-02 at the Wayback Machine.


== Ծանոթագրություններ ==
Միլաշենկովո (գյուղ, Միրգորոդի շրջան)

Միլաշենկովո (ուկրաիներեն՝ Милашенкове), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Միլաշենկովո գյուղում բնակվում էր 48 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Կարպուշին

Ալեքսանդր Կարպուշին (ռուս.՝ Карпушин, Александр Романович, ապրիլի 16, 1949(1949-04-16)), ռուսական դիվանագետ։ Արտակարգ և լիազոր դեսպան (2009)


== Կենսագրություն ==
1972 թվականին ավարտել է Դոնեցկի ազգային պոլիտեխնիկական ինստիտուտը, 1984 թվականին՝ Ուկրաինայի կոմկուսի կենտկոմին առընթեր բարձրագույն կուսակցական դպրոցը և 1989 թվականին՝ ԽՍՀՄ ԱԳՆ դիվանագիտական ակադեմիան։ Տիրապետում է պորտուգալերեն, անգլերեն և ուկրաիներեն լեզուներին։
Դիվանագիտական աշխատանքով զբաղվում է 1989 թվականից։

1994-1995 թվականներին՝ Ռուսաստանի ԱԳՆ Եվրոպական չորրորդ դեպարտամենտի բաժնի վարիչ։
1995-1999 թվականներին՝ խորհրդական, Ռուսաստանի դեսպանատան խորհրդական-դեսպանորդ Բելառուսում։
2000-2002 թվականներին՝ Ռուսաստանի Դաշնության սուբյեկտների, խորհրդարանի և հասարակական-քաղաքական կազմակերպությունների հետ կապերի բաժնի պետ։
2002-2004 թվականներին՝ ՌԴ Դաշնության սուբյեկտների, խորհրդարանի և հասարակական-քաղաքական կազմակերպությունների հետ կապերի դեպարտամենտի տնօրենի տեղակալ։
2004 թվականի սեպտեմբերի 28-ից-2011 թվականի հունվարի 14՝ Կաբո Վերդեի Հանրապետությունում Ռուսաստանի Դաշնության արտակարգ և լիազոր դեսպան։
2011-2014 թվականներին՝ Ռուսաստանի ԱԳՆ գործերի վարչության (դեպարտամենտի) տնօրեն։2014 թվականի հուլիսի 10-ից՝ Ալբանիայում Ռուսաստանի Դաշնության արտակարգ և լիազոր դեսպան։
Ամուսնացած է։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1999 թվականի ապրիլի 13)
1-ին դասի արտակարգ և լիազոր դեսպանորդ (2007 թվականի մարտի 6)
Արտակարգ և լիազոր դեսպան (2009 թվականի նոյեմբերի 20)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
http://www.mid.ru/ru/maps/al/-/asset_publisher/U6lx5jp8oEzV/content/id/673414
Կամպոլատարո

Կամպոլատարո (իտալերեն՝ Campolattaro), քաղաք Իտալիայի Կամպանիա մարզի Բենևենտո գավառում։
Բնակչությունը կազմում է 1101 մարդ (2008), բնակչության խտությունը կազմում է 63 մարդ/կմ²։ Զբաղեցնում է 18 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0824 858030
Էլեկտրոնային հասցե՝ sindaco@comunecampolattaro.it
Գլխավոր կայք։ http՝//campolattaro.asmenet.it/ Archived 2009-02-01 at the Wayback Machine.


== Արտաքին հղումներ ==
http://campolattaro.asmenet.it/ Archived 2009-02-01 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լիդիա Բարաննիկովա

Լիդիա Բարաննիկովա (ռուս.՝ Ли́дия Ива́новна Бара́нникова, օգոստոսի 16, 1915(1915-08-16) - նոյեմբերի 14, 2002(2002-11-14), Սարատով, Ռուսաստան), խորհրդային և ռուս լեզվաբան, գիտնական և գիտության կազմակերպիչ, Սարատովի լեզվաբանական դպրոցի հիմնադիր, Սարատովի պետական համալսարանի ընդհանուր և սլավոնական-ռուսական լեզվաբանության ամբիոնի բանասիրական գիտությունների դոկտոր, պրոֆեսոր, Սարատովի պետական համալսարանի վաստակավոր պրոֆեսոր։


== Կենսագրություն ==
Լիդիա Բարաննիկովան ծնվել է 1915 թվականին։ 1936 թվականին ավարտել է Սարատովի մանկավարժական ինստիտուտի բանասիրության ֆակուլտետը։
1939 թվականին պաշտպանել է թեկնածուական դիսերտացիան, որը նվիրված է եղել Սարատովի ռուսական անցողիկ բարբառների առանձնահատկություններին։
1968 թվականին «Խորհրդային շրջանում ռուսական ժողովրդական բարբառներ (Լեզվի և բարբառի հարաբերակցության խնդրին)» թեմայով պաշտպանել է դոկտորական դիսերտացիա։
Աշխատել է Սարատովի մանկավարժական ինստիտուտի ռուսերենի ամբիոնում, եղել է ռուսերեն լեզվի և գրականության ֆակուլտետի դեկան։
Համարվել է Սարատովի մանկավարժական ինստիտուտի ռուսերենի ամբիոնի պրոֆեսոր։
Հիմնադրել և գլխավորել է Սարատովի պետական համալսարանի ընդհանուր և սլավոնական-ռուսական լեզվաբանության ամբիոնը։


== Հրապարակումներ ==


=== Գրքեր և մենագրություններ ===
Баранникова Л. И. Русские народные говоры в советский период: (К проблеме соотношения языка и диалекта). — Саратов: СГУ, 1967. — С. 206.
Баранникова Л. И. Сущность интерференции и специфика её проявления. — 1972.
Баранникова Л. И. Введение в языкознание: Учебное пособие. — Саратов: СГУ, 1973. — 383 с.
Баранникова Л. И. Просторечие как особый социальный компонент языка. — 1974.
Баранникова Л. И. Говоры территорий позднего заселения и проблема их классификации. — 1975.
Баранникова Л. И. К проблеме соотношения русского литературного языка и общенародного койне. — 1981.
Баранникова Л. И. Основные сведения о языке. — 1985.
Баранникова Л. И. О месте разговорной речи в функциональной парадигме русского языка. — 1985.
Баранникова Л. И. Атлас русских говоров Среднего и Нижнего Поволжья. — Саратов: СГУ, 2000. — 103 с. — ISBN 5292024996
Баранникова Л. И. Язык и общество. — Саратов: СГУ, 1967. — 284 с.
Баранникова Л. И. Сборник упражнений по русской диалектологии. — М: Высшая школа, 1980. — 176 с.
Баранникова Л. И. Актуальные проблемы лексикологии и стилистики. — Саратов: СГУ, 1993. — 158 с.
Баранникова Л. И. Общее и русское языкознание: избранные работы. — УРСС, 2005. — 252 с. — ISBN 5484001315
Баранникова Л. И. Проблемы развития языка: лексические и грамматические особенности древнерусского языка: межвузовский научный сборник. — Саратов: СГУ, 1984. — 160 с.
Баранникова Л. И. Формирование и развитие говоров территорий позднего заселения. — Саратов: СГУ, 1987. — 153 с.
Баранникова Л. И. Современные процессы в русских народных говорах. — Саратов: СГУ, 1991. — 140 с. — ISBN 5292012475
և այլն


== Ծանոթագրություններ ==


== Արտաքին հղումներ ==
Սարատովի պետական համալսարան(չաշխատող հղում)
Լ. Ի. Բարաննիկովը OZONе կայքում
Լ. Ի. Բարաննիկովի կենսագրությունը(չաշխատող հղում) (.rar)
Սարատովի պետական համալսարան պարբերական(չաշխատող հղում)
Լուիս Ալֆոնսո Աբրամ Ուգարելի

Լուիս Ալֆոնսո Աբրամ Ուգարելի (իսպ.՝ Luis Alfonso Abram Ugarelli, փետրվարի 27, 1996(1996-02-27), Լիմա, Պերու), պերուացի ֆուտբոլիստ, «Սպորտինգ Կրիստալ» և Պերուի ֆուտբոլի ազգային հավաքականի ակումբների պաշտպան։


== Ակումբային կարիերա ==
Աբրամը «Սպորտինգ Կրիստալ» ակումբի ակադեմիայի սանն է։ 2014 թվականի օգոստոսի 14-ին Լուիսը «Սպորտ Ուանկայո» ակումբի դեմ մրցախաղում առաջնելույթ է ունեցել Պերուի չեմպիոնատում։ Նոյեմբերի 21-ին «Ալյանսա Լիմա (ֆուտբոլային ակումբ)» դեմ մրցախաղում խփել է իր առաջին գոլը «Սպորտինգ Կրիստալի» համար։ Իր առաջնությամբ դարձավ Պերուի չեմպիոնը։


== Միջազգային կարիերա ==
2013 թվականին պատանեկան Պերուի հավաքականում Աբրամը մասնակցեց Հարավային Ամերիկայի պատանեկան առաջնության Արգենտինայում։ Մրցաշրջանում նա խաղացել է Բոլիվիայի, Չիլիի, Արգենտինայի, Պարագվայաի, Վենեսուելայի նաև երկու անգամ Ուրուգվայի և Բրազիլիայի դեմ։
2015 թվականին Լուիս Պերուի երիտասարդական ակումբը մասնակցել է երիտասարդական Ամերիկայի չեմպիոնատին՝ Ուրուգվայում։ Տուրնիրում նա խաղացել է Էկվադորի, Պարագվայի, Ուրուգվայի, Բրազիլիայի և երկու անգամ Արգենտինայում։
2016 թվականին մայիսի 24-ին ընկերական խաղում Տրինիդադ և Տոբագոյի ֆուտբոլի ազգային հավաքականի դեմ առաջնելույթ է ունեցել Պերուի ֆուտբոլի ազգային հավաքականում, փոխարինվելով 2-րդ խաղակեսում Ալբերտո Ռեդրիգեսի հետ։
2016 թվականին ամառը Լուիսն իր հավաքականի կազմում մասնակցել է Ֆուտբոլի Ամերիկայի գավաթ 2016 ԱՄՆ-ում։ Տուրնիրում նա եղել է պահեստային և այդպես էլ չի խաղացել։


== Ձեռքբերումներ ==


=== Ակումբային ===
 Պերու «Սպորտինգ Կրիստալ»

Պերուի ֆուտբոլային չեմպիոնատը - 2014


== Ծանոթագրություններ ==
Ղզըլ-Ալի (Ուրֆայի նահանգ)

Անվան այլ կիրառումների համար տե՛ս՝ Ղզըլ-Ալի (այլ կիրառումներ)Ղզըլ-Ալի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Աստերոիդների ցանկ (306401-306500)

Աստերոիդների ցանկ (306301-306400)  • Աստերոիդների ցանկ  • Աստերոիդների ցանկ (306501-306600)
 Աստերոիդների ցանկ (306301-306400)  • Աստերոիդների ցանկ  • Աստերոիդների ցանկ (306501-306600)
Դենիզ Բարիշ

Դենիզ Բարիշ (թուրքերեն՝ Deniz Barış, հուլիսի 2, 1977(1977-07-02), Կամախ, Էրզինջանի մարզ, Թուրքիա), թուրք նախկին ֆուտբոլիստ, ով հանդես է եկել կիսապաշտպանի և պաշտպանի դիրքերում։ Խաղացել է նաև Թուրքիայի ազգային հավաքականում։


== Ակումբային կարիերա ==
Դենիզ Բարիշը սկսել է իր կարիերան «SV Este 06/70» գերմանական սիրողական ակումբում։ 1999 թվականին նա պայմանագիր է կնքել Բունդեսլիգայի երկրորդ դիվիզոնում հանդես եկող «Սանտկ-Պաուլի» ակումբի հետ։ 2001 թվականի մայիսի 20-ին Դենիսը խփել է իր առաջին գոլը պրոֆեսիոնալ մակարդակով, որ հաղթանակ է պարգևել իր ակումբին «Նյուրնբերգի» դեմ արտագնա խաղում։ 2000/01 մրցաշրջանի արդյունքում «Սեն Պաուլին» տեղ է գրավել Բունդեսլիգայում։ 2001 թվականի հուլիսի 29-ին Դենիսը կատարել է իր դեբյուտը գերմանական բարձրագույն լիգայում՝ փոխարինման դուրս գալով «Հերթայի» դեմ տնային խաղի վերջում։
2002 թվականի ամռանը Դենիզը տեղափոխվել է թուրքական սուպերլիգայում հանդես եկող «Գենչերբիրլիգի»  ակումբ, որի կազմում անցկացրել է երկու մրցաշրջան։ 2003 թվականի ապրիլի 13-ին «Ֆեներբահչե» ակումբի դեմ խաղի վերջին րոպեին դարձել է գոլի հեղինակ, ինչի շնորհիվ մայրաքաղաքային ակումբը մրցակցի դաշտում խաղն ավարտել է ոչ-ոքի։ 2004 թվականի ամռանը Դենիզը տեղափոխվել է «Ֆեներբահչե», որտեղ նա անցկացրել է 6 տարի։  Այս ընթացքում նա ակումբի կազմում երկու անգամ դարձել է Թուրքիայի չեմպիոն և հաղթել Թուրքիայի Սուպերգավաթի խաղարկությունում։ 2010 թվականին Դենիզը պայմանագիր է կնքել «Անտալյասպոր» ակումբի հետ։ 2012 թվականի հոկտեմբերի 29-ին նա խփել է իր առաջին գոլն ակումբի կազմում՝ գրավելով «Ֆեներբահչեի» դարպասը, որի հետ հանդիպումն ավարտվել է «Անթալյասպորի» անսպասելի հաղթանակով։ 2013/14 մրցաշրջանի վերջում Դենիզն ավարտել է իր պրոֆեսիոնալ կարիերան։


== Ձեռքբերումներ ==
 «Ֆեներբահչե»

Թուրքիայի չեմպիոն (1) – 2004/05, 2006/07
Թուրքիայի սուպերգավաթակիր (1) – 2007 Թուրքիայի հավաքական

Կոնֆեդերացիաների գավաթի խաղարկության բրոնզե մեդալակիր (1) – 2003


== Ծանոթագրություններ ==


== Արտաքին հղումներ ==
Ֆուտբոլիստի էջը mackolik.com կայքում
Ֆուտբոլիստի էջը soccerway.com կայքում(անգլ.)
Ֆուտբոլիստի էջը worldfootball.net կայքում
Պրոֆիլը transfermarkt.com կայքում(անգլ.)
(2223) Սերպեդոն

(2223) Սերպեդոն (անգլ.՝ Sarpedon), աստերոիդ Յուպիտերի տրոյացիներից։ Հայտնաբերվել է 1977 թվականի հոկտեմբերի 4-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 5,225274 ա. մ., առավելագույնը մոտենում է 5,1369 ա. մ. հեռավորության վրա և հեռանում 5,3137 ա. մ.։ Արեգակի շուրջ մեկ ամբողջական պտույտ է կատարում 4362,77 երկրային օրվա ընթացքում, իր ուղեծրով շարժվելով միջինում 0,082516 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,97° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2223) Սերպեդոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեծ Բրիտանիայի ամենափոքր տուն

Մեծ Բրիտանիայի ամենափոքր տունը (վալլիերեն՝ Y Tŷ Lleiaf ym Mhrydain Fawr, հայտնի է նաև որպես «առափնյա տուն»), Ուելսի Քոնուի քաղաքի ափամերձ շրջանում տեղակայված տուրիստական վայր։ Տան երկարությունն ու լայնությունը 3.05 և 1.8 մետր են, իսկ բարձրությունը` 3.1 մետր։ Այն բնակության համար օգտագործվել է 16-րդ դարից մինչև 1900 թվականը. ինչպես ենթադրվում է անվանումից, այս տունը համարվում է Մեծ Բրիտանիայի ամենափոքր տունը։
Տունը ապրելու համար օգտագործվել է մինչև 1900 թվականը, երբ այն վարձակալում էր Ռոբերտ Ջոնս անունով մի ձկնորս։ Սենյակները չափազանց փոքր էին, և ձկնորսը չէր կարող հասակով մեկ կանգնել սենյակում, և նա ստիպված հեռացավ տնից, երբ խորհրդարանում հայտարարվեց, որ այն պիտանի չէ բնակության համար։ Տան սեփականատերերը ցայսօր Ռոբերտ Ջոնսի սերունդներն են։ 2006 թվականի հունիսին զբոսաշրջիկների հոսքը 50%-ի չափով նվազեց մետակայքում կատարվող ճանապարհաշինարարական աշխատանքների պատճառով։
Տունը ներկված է կարմիր և գտնվում է Քոնուիի ամրոցի պատերի մոտ։ Այն բաց է գարնանից մինչև աշուն։ Մուտքի գումարը £1.00 է մեծերի և 50պ երեխաների համար։ Երբ տունը բաց է, ուելսցի մի կին, որ ազգային հագուստ է կրում, կանգնում է տան դիմաց և այցելուներին ներկայացնում տան պատմությունը։ Աստիճանները տանում են երկրորդ հարկ, որն այնքան փոքր է, որ այնտեղ կա ընդամենը սենյակ՝ մեկ անկողնու ու մի պահարանի համար։ Այցելուները հնարավորություն չունեն աստիճաններով վերև բարձրանալու շինարարական անկայունության պատճառով, սակայն կարող են տեսնել այն շարժական սանդուղքից։


== Ծանոթագրություններ ==


== Արտաքին հղումներ ==
http://thesmallesthouseingreatbritain.co.uk/ Մեծ Բրիտանիայի ամենափոքր տուն. պաշտոնական կայք
Տեղեկատվություն այցելուների համար
Թոմ Շտարկե

Թոմ Շտարկե (գերմ.՝ Tom Starke, մարտի 18, 1981(1981-03-18), Դրեզդեն, Արևելյան Գերմանիա), գերմանացի ֆուտբոլիստ, Մյունխենի Բավարիայի դարպասապահ։


== Կարիերա ==
Շտարկեն սկսել է մարզվել «Շտալ» թիմում իր հարազատ քաղաք Ֆրայտալում։ 8 տարեկան հասակում նա տեղափոխվել է Դրեզդենի «Դինամո», այսպես նա տեղափոխվում է Դրեզդեն։ 2000 թվականին նրան ընտրում և տեղափոխում են լևերկուզյան «Բայեր»։ 2004 թվականի ձմռանը Թոմը տեղափոխվում է «Համբուրգ», ուր ստանում է վնասվածք։ Դեբյուտը Բունդեսլիգայում տեղի ունեցավ 2004 թվականի մարտի 13-ին ՝ 14-րդ տան հանդիպման ժամանակ ընդդեմ բեռլինական «Հերտա»-ի, խաղն ավարտվում է հօգուտ «Համբուրգ»-ի՝ 2։0 հաշվով։ Երկու խաղ հետո Թոմը վերադառնում է Լևերկուզեն։ 2006 թվականի ձմռանը Թոմը որոշում է ընդունել «Պադերբորն 07»-ի առաջարկը և պայմանագիր է կնքում թիմի հետ։ Այստեղ նա արդեն 2-րդ անգամ է մասնակցում Բունդեսլիգային և ընդհանուր թիմի կազմում անցկացնում է 47 խաղ։ 
2012 թվականի մայիսին տեղափոխվում է «Բավարիա» մինչև 2015 թվականը ժամկետով։


== Ձեռքբերումներ ==


=== Ակումբային ===
 Բավարիա 

Գերմանիայի չեմպիոն (3)- 2012/13, 2013/14, 2014/15
Գերմանիայի գավաթի մրցանակակիր (2)- 2013, 2014
Գերմանիայի լիգայի մրցանակակիր (1) – 2012/13
ՈՒԵՖԱ սուպերգավաթի հաղթող (1)- 2013
Աշխարհի ակումբային առաջնության հաղթող (1)- 2013
Ընդհանուր 8 մրցանակ


== Ծանոթագրություններ ==


== Արտաքին հղումներ ==
«Հոֆենհայմ»-ի պաշտոնական կայքէջ  Archived 2011-06-02 at the Wayback Machine.
Ալ. Բլոկի անվան հմ. 122 հիմնական դպրոց

Երևանի Ալեքսանդր Բլոկի անվան համար 122 հիմնական դպրոց, հանրակրթական դպրոց Երևանի Աջափնյակ վարչական շրջանում։ Հիմնադրվել է 1961 թվականին։


== Պատմություն ==
Համար 122 միջնակարգ դպրոցին Երևանի Աջափնյակ վարչական շրջանի Արզումանյան 5 հասցեում հատկացվել է 6226 հա հողատարածք։ Համար 122 միջնակարգ դպրոցը 1981 թվականին անվանվել է ռուս գրող Ալեքսանդր Բլոկի անվամբ։ 1997 թվականին դպրոցը դարձել է ռուսերենի խորացված ուսուցմամբ։ 2006 թվականից դպրոցում գործում է ռուսական սեկտոր։ 2009-2010 ուստարվանից համար 122 Ալ. Բլոկի անվան դպրոցը դարձել է հիմնական դպրոց։


=== Ուսումնական ծրագիր ===
Ալ. Բլոկի անվան համար 122 հիմնական դպրոցի ուսումնական ծրագիրը՝ ՀՀ ԿԳՆ կողմից հաստատված հիմնական դպրոցների ուսումնական ծրագիրն է։


==== Գնահատում ====
Ալ. Բլոկի անվան համար 122 հիմնական դպրոցում գնահատումը կատարվում է 10 միավորանոց համակարգով։ Գործում է էլեկտրոնային մատյան դասարան․ամ կայքում։


==== Առարկաներ ====
Ալ. Բլոկի անվան համար 122 հիմնական դպրոցի ուսումնական ծրագիրը կազմված է հիմնական առարկաններից։ Հիմնական առարկաները դասավանդում են ստանդարտ և խորացված մակարդակներով։ Մեծ ուշադրություն է դարձվում լեզուների ուսուցման և աշակերտների խոսելու և գրելու կարողությունների զարգացմանը։ Ուսումնական տարվա ընթացքում յուրաքանչյուր կիսամյակի ավարտին 9-րդ դասարանցիները հանձնում են առարկայական ստուգարքներ, իսկ 2-րդ կիսամյակի վերջում 4-րդ և 9-րդ դասարանցիները հանձնում են քննություններ (գիտելիքի ստուգում), ստանալով վկայականներ 9-րդ դասարանցիները հնարավորություններ ստանում շարունակել ուսումը թե՝ ավագ դպրոցում, թե՝ ալլ ուսումնական հաստաություններում («Այբ» ավագ դպրոցում, համալսարանների կից վարժարաններում, ուսումնարաններում, քոլեջներում)։


=== Մեդիա թիմ ===


==== Աշակերտական խորհուրդ ====
Ներկայացուցչական մարմինն է, որի գործունեության հիմնական սկզբունքներն են կամավորությունը, աշակերտների իրավահավասարությունը, կառավարման կոլեգիալությունը և հրապարակայնությունը։


=== Սկզբունքներ ===
Կրթության արժեքային հիմքը ապահովելու նպատակով դպրոցը կազմակերպում է՝

Աշխատանքային զրույցներ և քննարկումներ
Ուխտագնացություններ
Էկոլոգիայի և բնապահպանության միջոցառումներ


=== Աշակերտի նկարագիրը ===
Ճանաչող
Արարող
Բարեխոհ
Հոգատար
Նախաձեռնող
Հավասարակշռված
Զգոն
Ճշտախ2222Ընտրվել է հենց 8 կետ, քանի որ ութը ըստ Եկեղեցու հայրերի, Քրիստոնյան թիվն է կամ Հարության թիվը։


== Շրջանավարտներ ==
Հասմիկ Կարապետյան


== Աղբյուրներ ==
Թիվ 122 միջնակարգ դպրոց (Ալեքսանդր Բլոկի անվան) Archived 2014-06-16 at the Wayback Machine.
Ալեքսանդր Բլոկի անվան թիվ 122 դպրոց. Հարցումներ(չաշխատող հղում)
Կոլոդեզի (Միլլերովսկի շրջան)

Կոլոդեզի (ռուս.՝ Колодези), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Կոլոդեզյանսկի գյուղական համայնքի վարչական կենտրոնն է։
Սիվաշ (այլ կիրառումներ)

Սիվաշ, կարող է վերաբերել՝

Սիվաշ - մանր ծոցերի համակարգ Ազովի ծովի արևմտյան ափի մոտ, Ղրիմում
Սիվաշ - գյուղ Ուկրաինայի Խարկովի մարզի Պերվոմայսկի շրջանում
Անդրեյ Բելյանին

Անդրեյ Օլեգովիչ Բելյանին (ռուս.՝ Андрей Олегович Белянин, հունվարի 24, 1967(1967-01-24), Աստրախան, ԽՍՀՄ), ռուս վիպասան և բանաստեղծ, որը ստեղծագործում է ֆենտեզի ժանրում։


== Կենսագրություն ==
Անդրեյ Բելյանինը ծնվել է 1967 թվականի հունվարի 24-ին Աստրախանում։ Դպրոցում ութ տարի սովորելուց հետո ընդունվել է Աստրախանի Վլասովի անվան գեղարվեստի ուսումնարանի նկարչական-մանկավարժական բաժին։ 4-րդ կուրսի վերջում նա սկսել է պրոֆեսիոնալ մակարդակով զբաղվել պոեզիայով։ Ծառայել է Նովոռոսիյսկի սահմանապահ ջոկատի կազմում Թուրքիայի սահմանի վրա։
1994 թվականին ընդունվել է Ռուսաստանի գրողների միություն. այդ ժամանակ նա արդեն հեղինակ էր բանաստեղծությունների երեք ժողովածուների և «Շիկակարմիր և շերտավոր» (ռուս.՝ «Рыжий и Полосатый»), «Ճենապակե ասպետների միաբանություն» (ռուս.՝ «Орден Фарфоровых рыцарей») հեքիաթների և անցել երկու սեմինար արձակում և պոեզիյաում։
1995 թվականին՝ «Պատանեկություն» («Юность») ամսագրում այդ ստեղծագործությունների հրապարակվելուց հետո, «Արմադա» հրատարակչության կողմից ստացել է համագործակցության առաջարկություն։ Հրատարակչությունը հավանել էր «Ջեք խելագար թագավորը» պատմության «սամիզդատ» տարբերակը։
Աշխատել է դպրոցում որպես ուսուցիչ, եղել Ռուսաստանի գրողների միության տեղական մարմնի փոխնախագահ, ղեկավարել գրական ստուդիա, հրատարակել թերթեր, տպագրել սկսնակ բանաստեղծների ստեղծագործություններ։
2004 թվականի մայիսի 12-ին Անդրեյ Բելյանինի 13-ամյա որդին՝ Իվանը, առևանգվել և սպանվել է դպրոցական ընկերների կողմից։ Հետագայում մարդասպաններից մեկը նույնպես առևանգվել և սպանվել է։
2014 թվականին Անդրեյ Բելյանինն Աստրախանի կազակների հետ մասնակցել է Ղրիմում անցկացվող հանրաքվեի ժամանակ անվտանգության ապահովման միջոցառումներին, որի համար ստացել է պետական մրցանակ` մեդալ «Ղրիմի վերադարձման համար»։


== Ֆիլմագրություն ==
Կազակական հեքիաթներ (Չեխիա, 2006)
Կազակական հեքիաթ (Ռուսաստան, 2013)


== Ճանաչում և պարգևներ ==
Ուկրաինայի ներքին գործերի նախարարության դիպլոմի կրկնակի դափնեկիր «ոստիկանության աշխատակցի դրական կերպար» ստեղծելու համար։
2001 թվականին «Альфа-книга» հրատարակչության կողմից սահմանվել է ամենամյա «Սուր առանց անունի» (ռուս.՝ «Меч Без Имени») մրցանակ՝ նպատակ ունենալու խրախուսել երիտասարդ և անհայտ հեղինակների, որ աշխատում են սուր սյուժեով և կատակերգական ֆանտաստիկայի ժանրերում և վերստեղծել հայրենական գրականության լավագույն ավանդույթները։
2009 թվականի մարտի 31 ին արժանացել է Նիկոլայ Գոգոլի անվան մեդալի։
2013 թվականի մարտի վերջին ՌոսԿոն փառատոնում ճանաչվել է տարվա ֆանտաստ գրող (2012 թվականին նա ունեցել է ամենախոշոր տպաքանակը)։
Աելիտա 2017 մրցանակի դափնեկիր։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-09-28 at the Wayback Machine.
Աստերոիդների ցանկ (121401-121500)

Աստերոիդների ցանկ (121301-121400)  • Աստերոիդների ցանկ  • Աստերոիդների ցանկ (121501-121600)
 Աստերոիդների ցանկ (121301-121400)  • Աստերոիդների ցանկ  • Աստերոիդների ցանկ (121501-121600)
Ալեքսանդրոպոլ (ավան, Մարյինի շրջան)

Անվան այլ կիրառումների համար տե՛ս՝ Ալեքսանդրոպոլ (այլ կիրառումներ)Ալեքսանդրոպոլ (ուկրաիներեն՝ Олександропіль), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Ալեքսանդրոպոլ ավանում բնակվում էր 388 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Իգոր Կիրեև

Իգոր Օլեգովիչ Կիրեև (ռուս.՝ Игорь Олегович Киреев, փետրվարի 17, 1992(1992-02-17), Zheleznogorsk, Կուրսկի մարզ, Ռուսաստան), ռուս ֆուտբոլիստ, եզրային կիսապաշտպան։


== Կարիերա ==
Իգոր Կիրեևը Մոսկվայի «Սպարտակի» ֆուտբոլային դպրոցի սան է։ 16 տարեկան հասակումընդգրկվել է մեծահասակների թիմի հետ։ 2010 թվականի հունվարին սկսել է մարզվել հիմնական կազմի հետ, որտեղ նրան հրավիրել է թիմի գլխավոր մարզիչ Վալերի Կարպինը։ 2010 թվականի մարտի 14-ին Ռուսաստանի առաջնության 1-ին տուրի՝ մոսկովյան «Դինամո» ակումբի դեմ խաղում Կիրեևը կատարել է իր նորամուտը «Սպարտակի» հիմնական կազմում՝ հանդիպման 64-րդ րոպեին փոխարինելով Եվգենի Մակեևին։ Առաջին խաղը եղել է անհաջող. արհեստական խաղից դուրս ստեղծելու ժամանակ նա հապաղել է, ինչից հետո «Դինամոյի» խաղացող Իգոր Սեմշևն ստացել է գնդակը և խփել խաղի միակ գոլը։ Մարտի 20-ին «Սպարտակ» և «Զենիթ» ակումբների երկրորդ կազմերի խաղում Կիրեևն ստացել է ստացել է վնասվածք և խաղից դուրս մնացել մեկ ամսով։
2012 թվականի օգոստոսին «Ռոստով» ակումբի հետ կնքել է եռամյա պայմանագիր։
2004 թվականի փետրվարի 17-ին վարձավճարային հիմունքներով տեղափոխվել է «Սպարտակ-Նալչիկ» ակումբ։
2014 թվականի հուլիսի 29-ին նույնպես վարձավճարային հիմունքներով մեկ տարի ժամկետով տեղափոխվել է «Ամկար» ակումբ։
2015 թվականի ապրիլի վերջին ստացել է ծնկի ջլերի ծանր վնասվածք։ Վիրահատվել է Գերմանիայում, որի ժամանակ ջլերը փոխվել են արհեստականով։ Չի խաղացել առնվազն կես տարի։ 2015 թվականի նոյեմբերի 30-ին կատարել է իր նորամուտը «Ռոստով» ակումբի կազմում՝ փոխարինման դուրս գալով «Կրասնոդար» ակումբի դեմ խաղի 93-րդ րոպեին։ 2016 թվականի հոկտեմբերի 19-ին անցկացրել է իր առաջին խաղը Չեմպիոնների լիգայում՝ խաղալով 90 րոպե «Ատլետիկո Մադրիդ» ակումբի դեմ խաղում։
2018 թվականի փետրվարին վարձավճարային պայմանագիր է կնքել Կուրսկի «Ավանգարդ» ակումբի հետ։ 2018 թվականի ապրիլի 18-ին «Շիննիկ» ակումբի դեմ խաղում խփել է հաղթական գոլ, որն օգնել է թիմին դուրս գալ Ռուսաստանի գավաթի խաղարկության եզրափակիչ փուլ։ Եզրափակչում «Տոսնո» ակումբի դեմ խաղի (1։2) 16-րդ րոպեին դարձել է գոլի հեղինակ՝ հավասարեցնելով խաղի հաշիվը։


== Ձեռքբերումներ ==
 «Սպարտակ» (Մոսկվա)

Ռուսաստանի երիտասարդական առաջնության հաղթող (1) – 2010 «Ավանգարդ» (Կուրսկ)

Ռուսաստանի գավաթի խաղարկության եզրափակչի մասնակից (1) – 2017/2018


== Վիճակագրություն ==
2015 թվականի ապրիլի 5-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Պրոֆիլը transfermarkt.com կայքում(անգլ.)
(4806) Միհո

(4806) Միհո (անգլ.՝ Miho), աստերոիդ աստերոիդների հիմնական գոտում։ Հայտնաբերվել է 1990 թվականի դեկտեմբերի 22-ին Ակիրա Նատորիի և Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 2,22996 ա. մ., առավելագույնը մոտենում է 2,0138 ա. մ. հեռավորության վրա և հեռանում 2,4461 ա. մ.։ Արեգակի շուրջ մեկ ամբողջական պտույտ է կատարում 1216,31 երկրային օրվա ընթացքում, իր ուղեծրով շարժվելով միջինում 0,295977 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4806) Միհո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուտբոլի Անգլիայի գավաթ 1937-38

Ֆուտբոլի Անգլիայի գավաթ 1937-38 (անգլ.՝ 1937-38 FA Cup), Ֆուտբոլի Անգլիայի գավաթի 63-րդ խաղարկությունն է, որում հաղթեց «Պրեստոն Նորթ Էնդ» ֆուտբոլային ակումբը։


== Եզրափակիչ ==
Գուշչինցի

Գուշչինցի (ուկրաիներեն՝ Гущинці), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1468 թվականին։
2001 թվականի տվյալներով Գուշչինցի գյուղում բնակվում էր 2 571 մարդ։ Բնակավայրը զբաղեցնում է 3899 կմ² տարածք։ Բնակչության խտությունը կազմում էր 659,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆերգանայի լեռնաշղթա

Ֆերգանայի լեռնաշղթա (ղրղզ.՝ Фергана тоо кыркасы), լեռնային համակարգ Տյան-Շանում, Կիրգիզստանում։
Լեռնաշղթան Ֆերգանայի հովիտը բաժանում է Ներքին Տյան Շանից։ Երկարությունը 225 կմ է, բարձրությունը՝ մինչև 4692 մ։ Հարավ արևմտյան լանջերը երկար են, զառիկող, հյուսիսարևելյանը՝ կարճ, զառիվեր։ Կազմված է թերթաքարերից, ավազաքարերից, կրաքարերից, գաբբրոններից, դիաբազներից։ Հարավ-արևելյան մասում կա ավելի քան 150 սառցադաշտ (ընդհանուր տարածությունը՝ մոտ 125 կմ²)։
Ալեքսանդր Ֆիեռ

Ալեքսանդր Ֆիեռ (պորտ.՝ Alexandr Hilário Takeda Sakai dos Santos Fier, մարտի 11, 1988(1988-03-11), Ժոինվիլի, Սանտա Կատարինա, Բրազիլիա), բրազիլացի շախմատիստ, գրոսմայստեր (2007)։ Ամուսնացած է վրաց շախմատիստուհի Նինո Մաիսուրաձեի հետ։


== Վարկանիշի փոփոխության գծապատկեր ==


== Արտաքին հղումներ ==
Անձնական էջը ՖԻԴԵ կայքում
Խաղերը Chessgames բազայում
Անձնական էջը 365chess.com կայքում
Անձնական էջը OlimpBase.org խաղում


== Ծանոթագրություններ ==
Կամիլլո Ռիպամոնտի

Կամիլլո Ռիպամոնտի (իտալերեն՝ Camillo Ripamonti, մայիսի 25, 1919(1919-05-25), Գոռգոնձոլա, Միլան, Լոմբարդիա, Իտալիայի թագավորություն - ապրիլի 23, 1997(1997-04-23), Միլան, Իտալիա), իտալացի պետական գործիչ, 1968-1970 թվականներին Իտալիայի առողջապահության նախարար։


== Կենսագրություն ==
Կամիլլո Ռիպամոնտին ծնվել է 1919 թվականի մայիսի 25-ին Գոռգոնձոլա կոմունայում, Միլան։ Բարձրագույն ինժեներական կրթություն է ստացել Միլանի պոլիտեխնիկական համալսարանում, աշխատել է մասնագիտությամբ։ 1946 թվականին դարձել է Գոռգոնձոլա կոմունայի քաղաքապետ, այդ պաշտոնը զբաղեցրել է 34 տարի՝ մինչև 1980 թվականը։ Հանդիսացել է քաղաքային պլանավորման ազգային ինստիտուտի նախագահ և Լոմբարդիայի տնտեսական և սոցիալական հետազոտությունների ինստիտուտի նախագահ։ ILSES հասարակական գիտություններ (Istituto lombardo di studi economici e sociali): Նա նաև ընտանիքի սոցիալական ծառայությունների ինստիտուտի (Istituto servizio sociale familiare) ժամանակավոր նախագահն է եղել։
1958-1968 թվականներին Քրիստոնեական-դեմոկրատական կուսակցությունից ընտրվել է պատգամավորների պալատ, որտեղ մտել էհասարակական աշխատանքների հարցերով կոմիտեի կազմում։
1968-1983 թվականներին Լոմբարդիայի նահանգից եղել է Սենատի անդամ։ Մտել է հանրային աշխատանքների, տրանսպորտի, փոստային կապի, հեռահաղորդակցության և առևտրային նավատորմի (1968-1972) և Սենատի առողջապահության և հիգիենայի հարցերի մշտական (1971-1972) կոմիտեների կազմում։ Ընտրվել է Սենատի արդյունաբերության, առևւտրի և զբոսաշրջության մշտական կոմիտեի նախագահ (1972-1973), միաժամանակ եղել է Սենատի հանրային աշխատանքների և հաղորդակցության հարցերի մշտական հանձնաժողովի անդամ։ 1974-1983 թվականներին հանդիսացել է բյուջեի մշտական կոմիտեի անդամ և եվրոպական համայնքի հարցերով կոմիտեի անդամ (1979-1983)։
Բազմիցս ընդգրկվել է երկրի կառավարության կազմում՝

1968-1970 թվականներին եղել է առողջապահության նախարար,
1970 թվականից մինչև 1972 թվականը հանդիսացել է գիտական հետազոտությունների և տեխնոլոգիաների նախաձեռնությունների համակարգման առանց պորտֆելի նախարար,
1972 թվականի փետրվարից մինչև հունիսը զբաղեցրել է Իտալիայի արտաքին առևտրի նախարարի պաշտոնը։
1973-1974 թվականներին՝ մշակութային ժառանգության հարցերով առանց պորտֆելի նախարար,
1974 թվականի մարտից մինչև նոյեմբերը եղել է զբոսաշրջության և դիտարժան միջոցառումների նախարար։


== Մրցանակներ և կոչումներ ==
Մեդալ «Մշակույթի և արվեստի զարգացման մեջ վաստակի համար» (1980)։


== Ծանոթագրություններ ==


== Արտաքին հղումներ ==
Archivio Camillo Ripamonti


== Աղբյուրներ ==
http://legislature.camera.it/chiosco.asp?cp=1&position=III%20Legislatura%20/%20I%20Deputati&content=deputati/legislatureprecedenti/Leg03/framedeputato.asp?Deputato=d19740
http://legislature.camera.it/chiosco.asp?cp=1&position=III%20Legislatura%20/%20I%20Deputati&content=deputati/legislatureprecedenti/Leg04/framedeputato.asp?Deputato=d19740
http://www.senato.it/leg/05/BGT/Schede/Attsen/00006914.htm
http://www.senato.it/leg/08/BGT/Schede/Attsen/00006914.htm
Նովոակբուլատովո

Նովոակբուլատովո (ռուս.՝ Новоакбулатово, բաշկիրերեն՝ Яңы Аҡбулат), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 537 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
NTT Docomo Yoyogi Building

NTT Docomo Yoyogi Building (ճապ.՝ NTTドコモ代々木ビル էնուտիտի դոկոմո յոյոգի բիրու), երկնաքեր՝ տեղակայված Տոկիոյի Սիբույա հատուկ շրջանում։ Երկնաքերի կառուցումն ավարտվել է 2000 թվականին, բարձրությունը 240 մետր է։ Տոկիոյի ամենաբարձր շենքերի ցանկում այս կառույցն զբաղեցնում է 3-րդ տեղը։ 2002 թվականին՝ ժամացույցի տեղադրումից հետո, այս երկնաքերը դարձավ ժամացույց ունեցող ամենաբարձր աշտարակն աշխարհում։


== Երկնաքերի գործառույթներ ==
NTT Docomo Yoyogi Building-ը պատկանում է հեռախոսային օպերատոր NTT docomo-ին։ Չնայած շենքի անվանմանը՝ սա ընկերության գլխավոր գրասենյակը չէ։ Գլխավոր գրասենյակի շտաբ-բնակարանը գտնվում է Sanno Park Tower-ում։ Շենքն ունի որոշ գրասենյակներ, բայց հիմնականում օգտագործվում է տեխնիկան պահելու, հեռահաղորդակցության և ընկերության՝ բջջային կապի ոլորտում սարքավորումների ապահովման համար։
NTT docomo-ի հիմնադրման 10-ամյակի առթիվ 2002 թվականի նոյեմբերին աշտարակի վրա ավելացվեց ժամացույց, որն ունի 15 մետր տրամագիծ։ Ժամացույցի տեղադրումը աշտարակը դարձրեց աշխարհում ամենաբարձր աշտարակը, որն ունի ժամացույց՝ ետևում թողնելով Վարշավայի 
Մշակույթի և գիտության պալատը, որի վրա ժամացույցը տեղադրվել էր 2000 թվականին։
Շենքի ջեռուցման համար օգտագործվում է արևային էներգիան։ Գրասենյակներում գործում է աղբի տարանջատման համակարգ, որն օգնում է նվազեցնել թափոնների քանակը և մեծացնել վերամշակման արագությունը։ Անձրևից հետո հոսող ջրերը հավաքվում և կիրառվում են շենքի զուգարանների համար։
Շենքում չկան ռեստորաններ և զբոսաշրջային այլ տեսարժան վայրեր, զբոսաշրջիկների մուտքն այս շենք արգելված է։


== Տես նաև ==
Ճապոնիայի ամենաբարձր կառույցների ցանկ


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
NTT 도코모 요요기 빌딩의 개요 -　NTT 도코모 홈페이지
가지마 건설(실적 소개: NTT 도코모 요요기 빌딩) - 가지마 건설
Հաավապյաա

Հաավապյաա (էստ․՝ Haavapää), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)